CELEX: 31982R2649
Language: el
Date: 1982-10-01 00:00:00
Title: Κανονισμός (EOK) αριθ. 2649/82 τής Επιτροπής τής 1ης Οκτωβρίου 1982 περί τροποποιήσεως τού κανονισμού (EOK) αριθ. 507/82 περί συνεχίσεως τών ενεργειών πού αναφέρονται στόν κανονισμό (EOK) αριθ. 1993/78 περί προωθήσεως τών πωλήσεων εκτός τής Κοινότητας γαλακτοκομικών προϊόντων κοινοτικής καταγωγής

Avis juridique important

|

31982R2649

Κανονισμός (EOK) αριθ. 2649/82 τής Επιτροπής τής 1ης Οκτωβρίου 1982 περί τροποποιήσεως τού κανονισμού (EOK) αριθ. 507/82 περί συνεχίσεως τών ενεργειών πού αναφέρονται στόν κανονισμό (EOK) αριθ. 1993/78 περί προωθήσεως τών πωλήσεων εκτός τής Κοινότητας γαλακτοκομικών προϊόντων κοινοτικής καταγωγής  

Επίσημη Εφημερίδα αριθ. L 280 της 02/10/1982 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 2649/82 ΤΗΣ ΕΠΙΤΡΟΠΗΣ  της 1ης Οκτωβρίου 1982  περί τροποποιήσεως του κανονισμού (ΕΟΚ) αριθ. 507/82 περί συνεχίσεως των ενεργειών που αναφέρονται στον κανονισμό (ΕΟΚ) αριθ. 1993/78 περί προωθήσεως των πωλήσεων εκτός της Κοινότητας γαλακτοκομικών προϊόντων κοινοτικής καταγωγής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί της εισφοράς συνυπευθυνότητας και των μέτρων προς διεύρυνση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1189/82 (2), και ιδίως το άρθρο 4,  Εκτιμώντας:  ότι κατά την εκτέλεση των μέτρων, βάσει του κανονισμού (ΕΟΚ) αριθ. 507/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2467/82 (4), αποδεικνύεται ότι μπορούσε να είναι αναγκαίο, σε ορισμένες περιπτώσεις, για να εξασφαλισθεί η αποτελεσματικότητα των μέτρων στις τρίτες χώρες, να αναφέρεται η χώρα καταγωγής· ότι πρέπει συνεπώς να τροποποιηθούν οι εν λόγω διατάξεις·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 507/82 προστίθεται η εξής παράγραφος:  «4. Εντούτοις, κατόπιν δεόντως αιτιολογημένης αιτήσεως, η Επιτροπή μπορεί να παρεκκλίνει από τη διάταξη της παραγράφου 1 υπό γ τέταρτη περίπτωση, εφόσον τα μέτρα προωθήσεως αναφέρουν, ιδιαίτερα, την κοινοτική καταγωγή των σχετικών γαλακτοκομικών προϊόντων.»  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, την 1η Οκτωβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 131 της 26. 5. 1977, σ. 6.  (2) ΕΕ αριθ. L 140 της 20. 5. 1982, σ. 8.  (3) ΕΕ αριθ. L 61 της 4. 3. 1982, σ. 15.  (4) ΕΕ αριθ. L 263 της 11. 9. 1982, σ. 10.